קול הקמפוס

קול הקמפוס הייתה תחנת רדיו ישראלית השייכת לפרויקט הרדיו החינוכי של קול ישראל בשיתוף עם המסלול האקדמי המכללה למינהל, שהוקמה בשנת 1995 ופעלה ברציפות עד שנת 2017. התחנה התאפיינה בשידורי מוזיקה מגוונת ואקלקטית, בעיקר מוזיקה אלטרנטיבית ומוזיקת אינדי מכל הז'אנרים, ונחשבה לייחודית בסגנונה זה. התחנה לא הייתה מונעת משיקולי מדרוג, כמתאפשר מאופי התחנה, ועל כן לא היו בה שידורי חדשות, דיווחי תנועה וכדומה, וכן לא היו בה תשדירי פרסומת. התחנה צברה לעצמה קהל מאזינים נאמן ורחב וזכתה לכינויים "רדיו מחתרתי" ו"שידורי המהפכה". שידורי התחנה נקלטו באזור המרכז בתדר FM‏106 ושודרו גם באתר האינטרנט של התחנה. כמו כן שודרה התחנה בפריסה ארצית בפורטל ערוצי הרדיו של yes באפיק 71 ובערוץ 87 של HOT. בסוף חודש אוגוסט 2017, לאחר 22 שנות פעילות ובעקבות מצוקת תקציב החליטה המכללה למנהל על סגירת התחנה. התחנה נפרדה מהמאזינים ב-31 באוגוסט 2017 ביום שידורים חגיגי. בנובמבר 2018 הרחיבה תחנת רדיו "הקצה" את שידוריה, ובמסגרת זו שב "קול הקמפוס" לחיים בדמות "קמפוס הקצה" - רצף שידורים לאורך סוף השבוע, מיום שישי בשעה 15:00 ועד מוצ"ש ב-23:00 שבו משדרים כל שדרני רדיו "קול הקמפוס" תוכניות ששודרו בו בעבר לצד תוכניות חדשות. בתחילה שידרה התחנה מאולפניה אשר היו ממוקמים בקמפוס תקשורת של המסלול האקדמי המכללה למינהל בתל אביב. שם התחנה נבחר ביום שידורים מיוחד שנערך סמוך למועד פתיחת השידורים. משנת 2010 עד 2017 התחנה שידרה מאולפנים הממוקמים בשלוחת המכללה בראשון לציון. התחנה שידרה בכל שעות היממה ומשדרים בה סטודנטים ובוגרי בית הספר לתקשורת של המכללה, במסגרת פעילות לימודית אקדמית המשלבת לימודים תאורטיים ומעשיים. בתחנה שודרו תוכניות מגוונות הכוללות מוזיקה ומלל בנושאים הפונים לקהל יעד צעיר. כחלק מאג'נדת השידור הציבורי בישראל העלתה התחנה על סדר היום הציבורי תכנים המייצגים את המיעוטים בישראל ולא את תרבות המיינסטרים. בקול הקמפוס הוצגו תכנים חברתיים ותרבותיים ופועלים נגד דחיקת נושאים חברתיים לשוליים. בתחנה התארחו להקות ומוזיקאים רבים, אנשי תרבות ורוח. כמו כן, אולפני הרדיו החדשים ערוכים להופעות חיות של מוזיקאים. באוגוסט 2017 הודיע החוג לתקשורת במכללה למנהל שתחנת הרדיו תיסגר. בנובמבר 2018 קבוצה מאנשי קול הקמפוס הקימו לתחייה את שידורי התחנה במסגרת שידור רדיו הקצה, ברצועה שנקראת ״קמפוס הקצה״. התחנה הציעה מגוון אקלקטי ורחב של סגנונות מוזיקה אלטרנטיבית. התחנה לא שידרה להיטי מיינסטרים ועסקה בשולי המוזיקה הישראלית והעולמית ושימשה כפלטפורמה חשובה ורלוונטית להצגת יצירות אלה והיא נחשבה לאלטרנטיבה לתוכן המוזיקלי המשודר בתחנות רדיו אחרות בישראל. התחנה לא התמקדה בז'אנר אחד, אלא בפיוז'ן מוזיקלי של סגנונות שונים. בין הסגנונות ניתן למצוא מוזיקה אלקטרונית על גווניה, אינדי, רוק מתקדם, רוק אלטרנטיבי, מוזיקה שחורה, מוזיקה לטינית, מוזיקת עולם ואירוח הרכבים בתחילת דרכם מישראל והעולם. בנוסף, התחנה שמה לעצמה למטרה לקדם ולחשוף אמנים מקומיים, לרוב בתחילת דרכם. תחילה נוהלה התחנה על ידי שני הסטודנטים לתקשורת שהקימו אותה, יוני לביא ועופר וינשטיין. בהמשך גיא איטינגון, פיתח וניהל את לוח השידורים של התחנה, ובזאת היה בין המתווים את דרכה של התחנה. בשנת 1998 מונה איטינגון למנהל התחנה, ובשנת 2005 הוחלף על ידי ליאור רחמני. רבים מהשדרנים, העורכים והמפיקים בתחנה הם סטודנטים אשר עוברים הכשרה מתאימה ואינם מקבלים שכר עבור עבודתם. אין לשדרנים הגבלה על מספר המלים או על סוג השירים המושמעים, ולוקחים חלק יותר מ-140 סטודנטים ובוגרים. כמו כן, השדרנים מפיקים וכותבים תכנים ל"מגזין קול הקמפוס" באתר התחנה. המגזין מתחדש ומתעדכן בכתבות חדשות מדי יום, ובו כותבים אנשי התחנה על מוזיקה, וכן בנושאי תרבות, אמנות, קולנוע, דעות וביקורת. בעבר פעל המגזין בשיתוף פעולה עם אתר "nrg מעריב", ומאז התפרסמו כתבות המגזין באתר "הארץ". לאור ירידה משמעותית במספר הנרשמים ללימודי התקשורת במכללה קוצץ תקציב התחנה, ובספטמבר 2014 פוטרו מנהל התחנה ליאור רחמני והעורכת הראשית עדי מור, ללא כוונה להחליפם. מאז תופעלה התחנה על ידי צוות הפקה מצומצם. בשנת 2015 החל עדי נוי לשמש כעורך ראשי ונמרוד הלברטל כמפיק ראשי ומנהל אולפנים. בשנת 2016 מונתה הדר זילברשטיין למנהלת התחנה. מנהלי התחנה יוני לביא ועופר וינשטיין (1996-1994) גיא איטינגון (1998–2005) ליאור רחמני (2005–2014) הדר זילברשטיין (2016–2017) עורכי שידורים ומנהלים מוזיקליים אבי מרזוק (1999–2000) אורי בנקהלטר (2000–2003) נדב רביד (2003–2004) ניב הדס (2004–2006) אורי בנקהלטר (2006–2011) סער גמזו (2011–2013) עדי מור (2013–2014) עדי נוי (2015–2017) מפיקים ראשיים שירי פעמוני אשל - (2003-2000) אורלי יעקובי (2003–2006) גיל רוביו (2006–2013) נמרוד הלברטל (2015–2017) שיתוף פעולה בין רדיו קול הקמפוס וכתב העת מעין. במסגרתו שולבו שירים מתוך גיליונות מעין בשידורי הלילה של התחנה. את השירים קראו משוררי מעין. הפעילות הרדיופונית התקיימה באפריל 2008 במשך שלושה שבועות. בין השעות שתיים לחמש לפנות בוקר. הרעיון התבסס על פרויקטים של תחנות רדיו ציבוריות אחרות בעולם, המשלבות קטעי שירה וספרות בין התוכניות וקטעי המוזיקה. מטרת הפרויקט הייתה עידוד משוררים צעירים. בפרויקט השתתפו משוררים צעירים רבים, אך גם משוררים ותיקים שפרסמו בכתב העת. קול הקמפוס משתפת פעולה עם אתר הפודקאסט I-cast בו מועלות תוכניות שלמות ותכנים שונים ישירות משידורי התחנה. הפודקאסט נחשב לדור העתיד בשידורי הרדיו בו כל מאזין יכול להרכיב לעצמו תמהיל שידורים עצמאי וחופשי לבחירתו. קול הקמפוס פרויקט חג שבועות 2007. מאזיני התחנה השתתפו בעריכה המוזיקלית לחג, המאזינים בחרו את השירים האהובים עליהם בתוכניות המועדפות עליהם דרך אתר התחנה. המגישים חיברו את בקשות המאזינים והוסיפו קטעים מתאימים. שיתוף פעולה בין האוזן השלישית לרדיו קול הקמפוס הוליד תחנה ראשונה מסוגה, בפורמט אשר עוצב ותוכנת במיוחד עבור בר ההופעות של האוזן השלישית. הנגן הוא פלטפורמה דינאמית להצגת מגוון ההופעות העתידות להתרחש במקום. בנוסף, הנגן מאפשר האזנה, קריאת מידע וצפייה ביוצרים בזמן אמת תוך שילוב קטעי וידאו מתוך הופעות חיות. שיתוף הפעולה בין קול הקמפוס לבית הספר הגבוה ליצירה והפקת מוזיקה "BPM". תלמידי בית הספר משמשים כאנשי סאונד בהקלטות מופעים חיים באולפני קול הקמפוס. כמו כן, תחנת הרדיו מארחת בתוכניותיה מוזיקאים, הרכבים ו-dj's מבין תלמידי בית הספר, להופעות חיות. דיסקים ויצירות מוזיקליות של תלמידי בית הספר משולבים באתר האינטרנט של קול הקמפוס ומוצעים להורדה במסגרתו. שיתוף פעולה נרחב עם פסטיבל חוצמזה, פסטיבל מוזיקה אלטרנטיבית. מגוון רחב של אמנים ולהקות מתחום המוזיקה האלטרנטיבית. שיתוף פעולה עם אתר נענע 10 מסכמים שנה במוזיקה האלטרנטיבית. שידור משותף לסיכום שנת 2009 במוזיקה האלטרנטיבית. אירוע גיוס כספים למען כפר הנוער "ימין אורד" שנשרף באסון הכרמל. הערב כולו הופק בהתנדבות. כל ההכנסות שימשו לקניית ציוד עבור כפר הנוער. אירוע יום התקליט הנחגג באופן מסורתי בארצות הברית. באפריל 2011, נחגג אירוע יום התקליט הראשון, במסגרת האירוע מתקיימות הופעות חיות, מכירות פומביות של תקליטים נדירים, סדנאות הדפסי משי ומכירת תקליטים. תלמידי המחלקה לתקשורת חזותית בשנקר יצרו כרזות לתוכניות רדיו קול הקמפוס. במסגרת הפרויקט, נפגשו הסטודנטים עם שדרני התחנה, תרגמו את אמירותיהם ואת המסר שמעבירה תוכנית הרדיו שלהם והציגו בסדרה של עבודות דימוי מסוים שמעוררת בהם התכנית. לצד הדימוי, ניסחו הסטודנטים הסבר משלהם למסרים שמופיעים בעבודה. שיתוף פעולה עם אתר עיתון "הארץ". תוכניות רדיו ותכנים נוספים מאתר קול הקמפוס מעודכנים באתר "הארץ". כמו כן, אפשר להאזין לשידורי קול הקמפוס ישירות מאתר העיתון. שיתוף פעולה עם אתר "העין השביעית" - התכנית השבועית "קול העין" שודרה על ידי שדרני קול הקמפוס במשותף עם עיתונאי "העין השביעית" ועסקה בביקורת התקשורת. אלבום אוסף ראשון מבית קול הקמפוס 106fm יצא ב-5 בינואר 2007. Where is the sunshine הציע מבט יוצא דופן אל לב העשייה המקומית. והעצמאית האוסף כולל 18 קטעים, רובם באנגלית, והוא מציג הרכבים הפועלים בשוליים התוססים של המוזיקה הישראלית, מודרים מהמיינסטרים, אך מהווים את מרכז הקיום התרבותי של אלפי צעירים ושל קול הקמפוס. כל ההרכבים אשר נכללו באוסף פועלים בלייבלים קטנים או באופן עצמאי. לחלק מהקטעים הייתה זו החשיפה הראשונה, לצידם מופיעים קטעים וותיקים-אך-חדשניים-ברוחם. נוסף על כך התחנה יצרה קשר עם לייבלים בחו"ל על מנת לאפשר לאמנים ישראלים חשיפה גם מעבר לים. הדיסק הופק בסיוע אגף תרבות ואמנות בעירית תל אביב, וחולק ללא תשלום וכוונות רווח דרך אתר האינטרנט של התחנה ובאמצעות אתר ynet. מסע אספלט הוא פרויקט מחווה לשירי המלחין סשה ארגוב שנעשה בשיתוף עם טלי פולק, מפיקה עצמאית ושדרנית בתחנה. שם הפרויקט הוא שם השיר החדש בפרויקט, שהתגלה בעיזבונו של סשה ארגוב ומעולם לא יצא לאור באופן רשמי. נועה גולנדסקי כתבה ללחן טקסט חדש. האלבום ראה אור בסוף ינואר 2011 לאחר עשרה חודשי עבודה וכולל 27 שירים ביצועים חדשים של אמנים צעירים ועצמאיים לשיריו של ארגוב. האלבום הופק בפורמט אינטרנטי להורדה בתשלום סמלי יחד עם עטיפה וחוברת מעוצבת עם מילות השירים והקרדיטים. לאור הביקוש יצא באפריל 2011 אלבום בפורמט כפול למכירה בחנויות. הביצועים הם פרשנויות שונות וחדשות לשירי סשה ארגוב, עם סאונד עדכני, וניסיון לתבל את שיריו ברוח אחרת. עם המשתתפים נמנים איה כורם, אביגייל רוז, איתמר רוטשילד, אלון עדר, גליה חי ואבי בללי, הילה רוח, טל הפטר, יאיר יונה, יהוא ירון, כרמי זיסאפל וערן ויץ, מיכל לוטן, נועה גולנדסקי ואדם בן אמיתי, נילי פינק, נעם נבו, עינב ג'קסון כהן, צח דרורי, רונית רולנד ואבי עדאקי. הפרויקט הוקלט בהתנדבות ובאופן עצמאי, ללא מימון או תמיכה וללא מטרות רווח. לאמנים המשתתפים ניתן חופש אמנותי מוחלט בבחירה של עיבוד והפקה, כדי ליצור כר ביטוי רחב ומגוון. פרויקט הלביא הוא פרויקט מחווה שני בהפקת קול הקמפוס. האלבום ראה אור במרץ 2013 ומהווה הומאז' לאריק לביא, אחד המבצעים הבולטים בתולדות המוזיקה בארץ, אדם שהשאיר חותם בימתי בולט. 16 השירים שבאלבום, כוללים מגוון פרשנויות מחודשות לשיריו של לביא, בביצוע אמנים הצעירים ועצמאיים הפועלים בארץ. בין היתר, נכללו בפרויקט 4 שירים, להם כתב לביא את המילים בעצמו. כל אחד מהאומנים הצעירים בחר, על פי דרכו, להציג את החיבור האישי שלו לאריק לביא. למבצעים ניתנה יד חופשית בבחירת השירים עצמם, ובהחלטה האמנותית כיצד להביא לידי ביטוי את הפרשנות האישית שלהם לשיריו של לביא. בין האומנים וההרכבים המבצעים אפשר למצוא את אבי עדאקי, חבורת אטומיק, ירונה כספי, קילר הלוהטת, סגול 59, תעני אסתר ועוד. האלבום מופץ בפורמט אינטרנטי בלבד. סוג זה של הפצה נבחר מתוך רצון לשמור על הרוח שליוותה את עשייתו. הפרויקט הוקלט בהתנדבות ובאופן עצמאי, ללא מימון או תמיכה וללא כוונות רווח. חלק מהשירים הוקלטו באולפני קול הקמפוס. בשנת 2011 הוקם באולפני קול הקמפוס הלייבל חרקה - חיות רדיו קול הקמפוס. מטרת הפרויקט הוא עידוד ותמיכה ביצירה מוזיקלית מקומית. באביב 2011 יצא האלבום הראשון בסדרה תחת השם Audio Montage All-stars. האלבום הופק והוקלט ביום אחד באולפני קול הקמפוס כסשן חי וחד פעמי המבוסס על מוזיקה מקורית וג'אמים. האלבום הושק לראשונה באירוע יום התקליט הבינלאומי 2011, במספר מוגבל של עותקים פיזיים וניתן להורדה בחינם ברשת. באלבום שמונה קטעים של דאון ביט אקספרימנטלי, גרוב, פאנק (Funk), ג'אז ואלקטרוניקה חיה. בכל הקטעים משתתפים אמנים ישראלים ובהם: דיגיטל_מי, קיפ, מאיה דוניץ, תבור בן-דור, ירון אוזנה, ספי רמירז, קותימן, מארקי פאנק, סקולמאסטר ומיקסמונסטר. בדצמבר 2011, יצא האלבום השני בסדרה תחת השם Foreign Telegrams, ובביצוע ההרכב Tiny Fingers. האלבום הוקלט במסגרת התוכנית "אור לגויים" עם אורלי יעקובי. המוזיקה של טייני פינגרז מורכבת מחטיבת קצב גרובית, ביטים אלקטרוניים חיים, ריפים מאסיביים של גיטרה, ליינים חדשניים של סינתי ושירה. הלהקה כוללת את בועז בנטור (בס), טל כהן (תופים), אורן בן דוד (גיטרה חשמלית), דניאלה 'ססיליה' תורג'מן (שירה) ונמרוד בר (סינתיסייזר). Foreign Telegrams הציג צד שונה של הלהקה, שאוהבת לערוך ניסויים מוזיקליים ולהרחיב את גבולות הז'אנר של עצמה. חברי הלהקה החליפו כלים ותפקידים במהלך הסשן והרבו להשתעשע עם טכנאי ההקלטה. בינואר 2012, יצא האלבום השלישי בסדרה תחת השם Broadcasting, ובהשתתפות We Are Ghosts, פרויקט מוזיקה המשלב מוזיקאים ואמנים מתחומים שונים, שמאלתרים יחד על בסיס הקשבה ותגובה. ללהקה אין חומרים כתובים, ואינם מבצעים לעולם את אותו הקטע פעמיים. ההתרחשות המוזיקלית שלהם היא חד פעמית ומושפעת מהמקום ומהזמן שבהם היא מתקיימת. האלבום החדש, Broadcasting, הוקלט על ידי עומר סנש ומורפלקסיס באולפני קול הקמפוס במסגרת התוכנית "שעת השין" עם גיל מטוס ואסף קפלן במהלך 4 שעות בלבד, ובהרכב נגנים שכלל את דויד פרץ, שני קדר, גיא חג'ג', גיא ביבי, רוי רגב (מונוטוק), מירב שחם, נועה מגר, מורפלקסיס, דני רווה ואורי דרור. בדצמבר 2012, יצא האלבום הרביעי בסדרה תחת השם "מבוסס על סיפור אמיתי", ובביצוע ההרכב "פיסוק רחב". האלבום הוקלט באולפני קול הקמפוס במהלך שלושה ימים, במסגרת התוכנית הוותיקה והמוערכת "נפולאון" של לאון פלדמן. זהו אלבומה השני של הלהקה פיסוק רחב בו הם מציגים מארג מוזיקלי שנע מפרי-ג'אז, ממשיך למחוזות אפריקאיים, פוזל קצת לכיוון הפופ, ומגיע עד קצה האוונגרד. בשיריהם הם בוחרים להעביר ביקורת, מסרים נוקבים ודוקרים, תוקפים את הנושאים הרגישים ביותר בישראליות - כיבוש, דת, פוליטיקה, גזענות, ואי-שוויון חברתי. כמו כן, עוסקים גם באהבה ומין. חברי ההרכב הם הסולן ג'רמי פוגל, לצידו מנגנים רביד זיגדון, ירון אלוש, אריאל ערמוני, סער יכין, ארז פרנק ונועה רימר. באוקטובר 2013, יצא לאור האלבום החמישי בסדרה תחת השם "Diamonds In The Sand" ובביצוע ההרכב Electric Zoo. האלבום הוקלט בארבעה ימים באולפני קול הקמפוס על טייפ סלילים ובשימוש של מיקרופונים ומכשירים אנלוגיים משנות ה-60 וה-70. על ההקלטות, המיקס והמאסטרינג אחראי אורי ורטהיים, שמלווה את סדרת "חרקה" עוד מראשיתה. 2002 מקום ראשון בקטגוריית תחנת הרדיו הטובה ביותר במסגרת טקס פרסי "די ג'יי העיר", תל אביב. 2003 מקום ראשון בקטגוריית תחנת הרדיו הטובה ביותר במסגרת טקס פרסי "די ג'יי העיר", תל אביב. 2005 ציון לשבח לתקשורת בנושאי סביבה במסגרת פרס פראט לסטודנטים מפעילי רדיו קול הקמפוס. על הרעננות יוצאת הדופן של אופן הגשת המידע הסביבתי ועל יום השידורים המיוחד ביום ללא קניות. 2005 מקום הראשון בפרס תחנת הרדיו הטובה ביותר, על פי הצבעה ודירוג של קוראי מגזין DJ[דרוש מקור]. 2008 ציון לשבח בקטגוריית תוכניות רדיו בתחום תחקיר מהנהלת האגודה הישראלית לטלוויזיה, רדיו ותקשורת קהילתית. קול הקמפוס - האתר הרשמי (ארכיון האינטרנט) קול הקמפוס, ברשת החברתית פייסבוק קול הקמפוס, ברשת החברתית אקס (טוויטר) קול הקמפוס, סרטונים בערוץ היוטיוב יואש פלדש, התשובה האלקטרונית לסוף שבוע רגוע, באתר הארץ, 24 ביולי 2002 יהודה נוריאל, בפוקוס, באתר "ידיעות אחרונות", 6 באוקטובר 2015 דפנה יעקובוס רנצר, מוסף הכי תל אביב, ראיון עם שדרן התחנה לאון פלדמן לציון 20 שנה לקול הקמפוס (עמ' 4-6), באתר כל העיר, ‏15 באוקטובר 2015 התחנה לא פעלה בין 31 באוגוסט 2017 לנובמבר 2018 איתי שטרן, אחרי 22 שנים, רדיו "קול הקמפוס" יסיים את שידוריו בסוף החודש, באתר הארץ, 3 באוגוסט 2017 יואש פלדש, התשובה האלקטרונית לסוף שבוע רגוע", באתר הארץ, 5 באוקטובר 2001 נטע לוי, "סיפורה של קול הקמפוס 106FM", חדשות ערוץ 10 אדר שלו, עשרה אתרי רדיו שחייבים לשמוע, באתר ynet, 30 בדצמבר 2008 איתי שטרן, אחרי 22 שנים, רדיו "קול הקמפוס" יסיים את שידוריו בסוף החודש, באתר הארץ, 3 באוגוסט 2017 החל מיום ראשון הקרוב: קול הקמפוס מגיעה אל רדיו הקצה, באתר וואלה, 8 בנובמבר 2018 עינב שיף‏, קול הקמפוס עוברת לשדר מראשון לציון, באתר וואלה, 25 בינואר 2010 עידן חגואל, עכבר העיר, העתיד כבר כאן: עלייתו של הרדיו האינטרנטי, באתר הארץ, 30 במרץ 2012 מערכת פרופסור, "בית הספר לתקשורת עבר מתל אביב לראשון לציון", פרופסור, 22 באוקטובר 2009 עינב שיף‏, קול הקמפוס חוגג את ה-1 במאי, באתר וואלה, 27 באפריל 2009 דפנה ארד‏, יום ללא קניות בקול הקמפוס, באתר וואלה, 19 בנובמבר 2006 בן שלו, ארבע הערות על מוסיקה ורדיו בישראל, באתר הארץ, 12 במאי 2010 אורלי גונן, " אלטרנתקווה", נענע 10, 25 בדצמבר 2003 אורי ברייטמן, "גלגל"ץ והרוק המתקדם", המדריך העברי לרוק מתקדם, 29 בנובמבר 2009 "אינדי ישראלי - על מה ולמה", באתר הארץ, 1 בדצמבר 2006 דודי כהן, 10 שנים של אלטרנטיבה, באתר ynet, 12 ביוני 2005 עידן יוסף, "להפריט את גלגלצ, הממומנת על-חשבון משלם המיסים", באתר חדשות מחלקה ראשונה, 22 באוגוסט 2008 "קול הקמפוס", באתר nrg מעריב "קול הקמפוס", באתר הארץ עמי פרידמן, פוטרו בכירים בתחנת הרדיו "קול הקמפוס", באתר ynet, 10 בספטמבר 2014 שי סגל‏, פוטרו בכירים בתחנת הרדיו קול הקמפוס, באתר וואלה, 10 בספטמבר 2014 רפי ברבירו, הגיעו למצוות, באתר ynet, 11 בספטמבר 2008 עינב שיף‏, שיר עושה לי בול על הנשמה, באתר וואלה, 23 בספטמבר 2008 אור שמש, "ניב הדס מונה לעורך רדיו 106FM, באתר nrg מעריב‏, 12 בספטמבר 2004 בן שלו, מוזיקה היא לא כל הסיפור, באתר הארץ, 11 בספטמבר 2008 רפי ברבירו, הגיעו למצוות, באתר ynet, 11 בספטמבר 2008 נטע־לי שמעוני, הגל החדש, באתר כלכליסט, 30 בנובמבר 2011 דבר המערכת, "שיתוף פעולה בין רדיו קול הקמפוס וכתב העת מעין", מעין - כתב עת לשירה, ספרות, אמנות ורעיונות, 5 בפברואר 2008 מירב קריסטל, ברדיו הסטודנטים יקראו שירה, באתר ynet, 17 באפריל 2008 איתמר זהר, דן דן מתיוק, גלי צה"ל: "רדיו לא ניתן להחלפה - יש משהו במגע האנושי שלא הצליחו לקלקל", באתר TheMarker‏, 24 בספטמבר 2007 בואו לערוך את "קול הקמפוס", באתר ynet, 7 במאי 2007 אוזן בר, "רדיו פרטי", אוזן בר, 2010 מיוזיק בית הספר ליצירה והפקת מוזיקה, "קשרים אקדמיים ושיתופי פעולה", מיוזיק, 2010 אסף נבו, ‏"האמנים בארץ עצלנים ומפונקים", באתר ‏מאקו‏, 24 בספטמבר 2009 מערכת נענע 10, "סיכום 2009 במוזיקה", נענע 10, 2009 שני גורקביץ'‏, קול הקמפוס תערוך ערב התרמה לכפר נוער שנשרף בכרמל, באתר וואלה, 20 בדצמבר 2010 נטע־לי שמעוני, הגל החדש, באתר כלכליסט, 30 בנובמבר 2011 כללי, "תלמידי המחלקה לתקשורת חזותית בשנקר יצרו כרזות לתוכניות קול הקמפוס", מגזין שנקר, 8 במאי 2011 כללי, "קול הקמפוס", הארץ, 4 בינואר 2013 קול העין, באתר העין השביעית דפנה ארד‏, אוסף אלטרנטיבי לקול הקמפוס, באתר וואלה, 21 בדצמבר 2006 אלה איתן, "האוסף הראשון מבית קול הקמפוס", מגזין אימגו אמיר שילה, ברוקלין בליווי קלידים, באתר הארץ, 7 באפריל 2007 הזוכים בדיסק של 106FM, באתר ynet, 17 בינואר 2007 לאון פלדמן, "כתבה על "מסע אספלט" ברעש מקומי", רעש מקומי - הערוץ הראשון, 8 בפברואר 2011 תימורה לסינגר, משוררים את עצמם, באתר ynet, 10 בפברואר 2011 מערכת מיוזיקספוט, "נועה גולנדסקי ואדם בן אמיתי - מסע אספלט",מיוזיקספוט, 27 בינואר 2011 הפקה עצמית‏, בכורה: אבי עדאקי - "הכל זהב", באתר וואלה, 27 בינואר 2011 אסף נבו, ‏פרוייקט מחווה חדש לשירי סשה ארגוב, באתר ‏מאקו‏, 27 בינואר 2011 רע כהן, "עבודת אספלט • איך אוסף המחווה לסשה ארגוב?",נענע10, 31 בינואר 2011 היי פידליטי, [http://www.hfmusic.co.il/news/מסע-אספלט--פרויקט-מחווה-ח�ש-לשירי-המלחין-סשה-ארגוב-17 "מסע אספלט – פרויקט מחווה חדש לשירי המלחין סשה ארגוב"], היי פידליטי, 20 באפריל 2011 עכבר העיר אונליין, מיטב אמני האינדי הצעירים בפרוייקט מחווה אינטרנטי לסשה ארגוב, באתר הארץ, 27 בינואר 2011 אסף נבו, ‏זמר אהבה לסשה ארגוב, באתר ‏מאקו‏, 15 בפברואר 2011 שני גורקביץ'‏, חגיגות יום התקליט - גם בישראל, באתר וואלה, 29 במרץ 2011 עכבר העיר, "אירועי יום התקליט",עכבר העיר, 16 באפריל 2011 מערכת מיוזיקספוט, "Audio montage all-stars ", מיוזיקספוט, 6 באפריל 2011 עכבר העיר אונליין, אירועי "יום חנויות התקליטים" יתקיימו לראשונה בישראל, באתר הארץ, 28 במרץ 2011 מערכת וואלה!, "Tiny Fingers בחזרה לכבוד חגיגות קול הקמפוס", וואלה!, 30 בנובמבר 2011 עכבר העיר, אלבום נוסף בהוצאת קול הקמפוס להרכב We Are Ghosts, באתר הארץ, 20 בדצמבר 2011 עכבר העיר, האזינו: פיסוק רחב מכריזים על נאמנות עם אלבום שני, באתר הארץ, 26 ביולי 2012 נועה הרשקוביץ‏, מנינט עד אורן ברזילי: האלבומים הישראלים שיעשו לכם את החורף, באתר וואלה, 21 בנובמבר 2012 עמי פרידמן, "בין קודש לחול: להקת פיסוק רחב בוחנת גבולות", מעריב, 6 באוגוסט 2012 הדר פרבר, "קול הקמפוס" של המכללה למנהל - תחנת הרדיו הטובה ביותר, News1, באוגוסט 2003 פרס פראט לתקשורת בנושאי סביבה, "פרס פארט 2005", מרכז השל אקו-ויקי, "יום ללא קניות", ecowiki תעודת ציון לשבח, "תעודת ציון לשבח", מהנהלת האגודה הישראלית לטלוויזיה רדיו ותקשורת קהילתית, 2008